గాలివాన బీభత్సం! - Andhrajyothy
Published: Fri, 27 May 2022 02:57:18 IST
గాలివాన బీభత్సం!
గోడకూలి ఒకరు, పిడుగు పడి మరొకరు మృతి
కొనుగోలు కేంద్రాల్లో ధాన్యం నీటి పాలు
హైదరాబాద్‌లో రేకులు ఎగిరిపడి
3 కార్లు ధ్వంసం.. ఇద్దరికి గాయాలు
(ఆంధ్రజ్యోతి న్యూస్‌ నెట్‌వర్క్‌): రాష్ట్రంలోని పలు జిల్లాల్లో గురువారం సాయంత్రం ఈదురు గాలులతో కూడిన వానతో పాటు వడగళ్లు బీభత్సం సృష్టించాయి. భారీ వృక్షాలు నేలకూలగా, విద్యుత్‌ స్తంభాలు విరిగి పడ్డాయి. గోడ కూలి ఒకరు, పిడుగు పడి మరొకరు మృతి చెందారు. హైదరాబాద్‌ నాంపల్లిలో ఈదురు గాలుల ఽతీవ్రతకు నిర్మాణంలో ఉన్న భవనం పై నుంచి ఇనుప రేకులు ఎగిరి పడి మూడు కార్లు ధ్వంసమయ్యాయి. ఇద్దరు గాయపడ్డారు. కొనుగోలు కేంద్రాల్లో ధాన్యం నీటి పాలైంది. నల్లగొండ జిల్లా తిరుమలగిరి(సాగర్‌) మండలం కొంపెల్లి వద్ద ఈదురుగాలులతో కూడిన భారీ వర్షంతో నిర్మాణంలో ఉన్న గోడ కూలి జాలకోటితండాకు చెందిన పూల్‌సింగ్‌ (43) మృతి చెందాడు. మరో ఇద్దరు గాయపడ్డారు. సంగారెడ్డి జిల్లా అలీఖాన్‌పల్లిలో పొలంలో రైతు జగన్‌(46) పిదుగు పడి మృతి చెందగా, అతని భార్యకు తీవ్ర గాయాలయ్యాయి. రాజన్న సిరిసిల్ల జిల్లా సోమారంపేట సమీపంలోని పౌల్ర్టీఫారం రేకులు లేచిపోవడంతో భారీ వర్షానికి దాదాపు 600 కోడిపిల్లలు మృత్యువాత పడ్డాయి.
మూడు గ్రామాల్లో 200 విద్యుత్‌ స్తంభాలు నేలకూలాయి. నిర్మల్‌ జిల్లా ఖానాపూర్‌, మామడ, పెంబి తదితర ప్రాంతాల్లో విద్యుత్‌ స్తంభాలు నేలకూలాయి. నిజామాబాద్‌ జిల్లా బోధన్‌లోని రాకాసిపేటలో వడగళ్ల వాన పడింది. భీంగల్‌ మండల పరిధిలోని కొనుగోలు కేంద్రాల్లో ధాన్యం తడిసి ముద్దయింది. కాగా, హైదరాబాద్‌లోని పలు ప్రాంతాల్లో ఈదురు గాలులతో కూడిన వర్షం కురిసింది. జూబ్లీహిల్స్‌, బంజారాహిల్స్‌, షేక్‌పేట్‌, లంగర్‌హౌజ్‌, అంబర్‌పేటలో చెట్లు విరిగి రోడ్లపై పడడంతో వాహనాల రాకపోకలకు అంతరాయం కలిగింది.
మూడు రోజులు తేలికపాటి వర్షాలు
రాగల మూడు రోజులు రాష్ట్రంలో తేలికపాటి నుంచి ఓ మోస్తరు వర్షాలు అక్కడక్కడ కురిసే అవకాశం ఉందని హైదరాబాద్‌ వాతావరణ కేంద్రం వెల్లడించింది. అక్కడక్కడ ఉరుములు, మెరుపులు, ఈదురు గాలులతో కూడిన వర్షాలు పడే అవకాశాలు కూడా ఉన్నట్లు అధికారులు తెలిపారు. అదేక్రమంలో గురువారం హైదరాబాద్‌తో సహా పలు ప్రాంతాల్లో వర్షం కురిసింది. ఎండ తీవ్రత తగ్గి వాతావరణం కూడా చల్లబడింది. పలుచోట్ల ఆకాశం మేఘావృతమై కనిపించింది. కాగా, నైరుతి రుతు పవనాలు... నైరుతి అరేబియా సముద్రంలోని కొన్ని ప్రాంతాలు, ఆగ్నేయ అరేబియా సముద్రం, మాల్దీవులు, దక్షిణ బంగాళాఖాతంలోని పలు ప్రాంతాల్లోకి మరింత ముందుకు వ్యాపించినట్లు వాతావరణ కేంద్రం వెల్లడించింది.
galivana beebhatsam! - Andhrajyothy
Published: Fri, 27 May 2022 02:57:18 IST
galivana beebhatsam!
godakuli okaru, pidugu padi marokaru mruti
konugolu kendraallo dhaanyam neeti paalu
hyderabadelo rekulu egiripadi
3 kaarlu dhwamsam.. iddariki gaayalu
(aandhrajyoti neuse netmerky): rashtramloni palu jillaallo guruvaram saayantram eeduru gaalulatho kuudina vaanatho paatu vadagallu beebhatsam srushtinchaayi. bhari vrukshaalu neelakuulagaa, vidyuthi stambhaalu virigi paddai. goda kuuli okaru, pidugu padi marokaru mruti chendaaru. hyderabade naampallilo eeduru gaalula kiivvrataku nirmaanamlo unna bhavanam pai nunchi inupa rekulu egiri padi moodu kaarlu dhvamsamayyaayi. iddaru gayapaddaru. konugolu kendraallo dhaanyam neeti paalaindi. nallagonda jilla tirumalagiri(sagary) mandalam kompelli vadda eedurugaalulato kuudina bhari varshamtho nirmaanamlo unna goda kuuli jaalakotitandaaku chendina poolmising (43) mruti chendaadu. maro iddaru gayapaddaru. sangareddy jilla alikhannipallilo polamlo raitu jagan(46) pidugu padi mruti chendagaa, athani bhaaryaku teevra gayalayyayayi. rajanna sirisilla jilla somarampeta sameepamloni poulrtifaram rekulu lechipovadamtho bhari varshaaniki daadaapu 600 kodipillalu mrutyuvaata paddai.
moodu graamaallo 200 vidyuthi stambhaalu neelakuulaayi. nirmalle jilla khanapuri, mamada, pembi taditara praantaallo vidyuthi stambhaalu neelakuulaayi. nijamabadi jilla bodhanloni rakasipetalo vadagalla vaana padindi. bheengalke mandala paridhilooni konugolu kendraallo dhaanyam tadisi muddayindi. kaga, hyderabadoleni palu praantaallo eeduru gaalulatho kuudina varsham kurisindi. jublihilse, banjarahilse, shakemete, langarhouje, ambarepetalo chetlu virigi rodlapai padadamtho vahanala rakapokalaku antaraayam kaligindi.
moodu rojulu telikapati varshaalu
raagala moodu rojulu rashtramlo telikapati nunchi oo mostaru varshaalu akkadakkada kurise avakaasam undani hyderabade vaataavarana kendram velladinchindi. akkadakkada urumulu, merupulu, eeduru gaalulatho kuudina varshaalu pade avakaasaalu kuudaa unnatlu adhikaarulu telipaaru. adekramamlo guruvaram hyderabadontho sahaa palu praantaallo varsham kurisindi. enda teevrata taggi vaataavaranam kuudaa challabadindi. paluchotla aakaasam meghaavrutamai kanipinchindi. kaga, nairuti rutu pavanaalu... nairuti arabia samudramloni konni praantaalu, aagneya arabia samudram, maaldeevulu, dakshina bangaalaakhaatamlooni palu praantaalloki marinta munduku vyaapinchinatlu vaataavarana kendram velladinchindi.